CELEX: 52013JC0010
Language: ro
Date: 2013-04-26
Title: Propunere comună de REGULAMENT AL CONSILIULUI de modificare a Regulamentului (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia

|
			
		
		
		52013JC0010
		
			Propunere comună de REGULAMENT AL CONSILIULUI de modificare a Regulamentului (UE) nr. 356/2010 de impunere a anumitor măsuri restrictive specifice îndreptate împotriva unor persoane fizice sau juridice, entități sau organisme, având în vedere situația din Somalia /* JOIN/2013/010 final - 2013/0142 (NLE) */
			
				
		
		
			
			   	EXPUNERE DE MOTIVE
(1)                   
Regulamentul (UE) nr. 356/2010 al Consiliului de
impunere a anumitor măsuri restrictive specifice îndreptate împotriva unor
persoane fizice sau juridice, entități sau organisme, având în vedere
situația din Somalia[1]
impune măsuri restrictive împotriva persoanelor, entităților
și organismelor menționate în anexa I la regulamentul respectiv,
după cum prevede Rezoluția 1844 (2008) a Consiliului de Securitate al
Organizației Națiunilor Unite.
(2)                   
La 6 martie 2013, Consiliul de Securitate al Organizației
Națiunilor Unite a adoptat Rezoluția 2093 (2013) de actualizare a
criteriilor de desemnare aplicate de Comitetul pentru sancțiuni al
Consiliului de Securitate, instituit în temeiul Rezoluției 751 (1992) cu
privire la Somalia.
(3)                   
Această măsură intră în
domeniul de aplicare al Tratatului privind funcționarea Uniunii Europene
și, în consecință, este necesară o reglementare la nivelul
Uniunii pentru punerea sa în aplicare, în special pentru a se asigura aplicarea
sa uniformă de către operatorii economici în toate statele membre.
(4)                   
Prin urmare, Regulamentul (UE) nr. 356/2010 al
Consiliului ar trebui modificat în consecință.
2013/0142 (NLE)
Propunere comună de
REGULAMENT AL CONSILIULUI
de modificare a Regulamentului (UE) nr.
356/2010 de impunere a anumitor măsuri restrictive specifice îndreptate
împotriva unor persoane fizice sau juridice, entități sau organisme,
având în vedere situația din Somalia
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 215,
având în vedere Decizia 2010/231/PESC a
Consiliului din 26 aprilie 2010 privind măsuri restrictive împotriva [2] Somaliei, 
având în vedere propunerea comună a
Înaltului Reprezentant al Uniunii pentru afaceri externe și politica de
securitate și a Comisiei Europene,
întrucât:
(1)       Regulamentul (UE) nr.
356/2010 al Consiliului din 26 aprilie 2010 de impunere a anumitor măsuri
restrictive specifice îndreptate împotriva unor persoane fizice sau juridice,
entități sau organisme, având în vedere situația din Somalia[3] impune măsuri
restrictive împotriva persoanelor, entităților și organismelor
menționate în anexa I la regulamentul respectiv, astfel cum prevede
Rezoluția 1844 (2008) a Consiliului de Securitate al Organizației Națiunilor
Unite.
(2)       La 6 martie 2013, Consiliul
de Securitate al Organizației Națiunilor Unite a adoptat
Rezoluția 2093 (2013) de actualizare a criteriilor de desemnare aplicate
de Comitetul pentru sancțiuni al Consiliului de Securitate instituit în
temeiul Rezoluției 751 (1992) cu privire la Somalia.
(3)       La... aprilie 2013, Consiliul
a adoptat Decizia 2013/.../PESC a Consiliului[4],
care modifică Decizia 2010/231/PESC și introduce aceste
actualizări. 
(4)       Această măsură
intră în domeniul de aplicare al Tratatului privind funcționarea
Uniunii Europene și, în consecință, este necesară o
reglementare la nivelul Uniunii pentru punerea sa în aplicare, în special pentru
a se asigura aplicarea sa uniformă de către operatorii economici în
toate statele membre.
(5)       Prin urmare, Regulamentul
(UE) nr. 356/2010 al Consiliului ar trebui modificat în consecință,
ADOPTĂ PREZENTUL REGULAMENT:
Articolul 1
Regulamentul (UE) nr. 356/2010 se
modifică după cum urmează:
La articolul 2, alineatul (3) se
înlocuiește cu următorul text:
„3.     Anexa I cuprinde persoanele fizice sau
juridice, entitățile sau organismele desemnate de Consiliul de
Securitate sau de Comitetul pentru sancțiuni care:
(a)          
sunt implicate în acțiuni care
amenință pacea, securitatea ori stabilitatea în Somalia sau
sprijină astfel de acțiuni, inclusiv acțiunile care pun în
pericol procesul de pace și de reconciliere din Somalia sau
amenință prin forță guvernul federal din Somalia ori
Misiunea Uniunii Africane din Somalia (AMISOM);
(b)         
prin acțiunile lor au încălcat embargoul
asupra armelor sau a revânzării de arme, precum și restricțiile
privind transferul de arme sau interdicția de a furniza
asistență conexă, astfel cum se prevede la alineatul (34) din
Rezoluția 2093 (2013) a Consiliului de Securitate al Organizației
Națiunilor Unite;
(c)          
împiedică acordarea de asistență
umanitară în Somalia, accesul la asistență umanitară sau
distribuirea acesteia în Somalia;
(d)         
sunt lideri politici sau militari care
recrutează sau angajează copii în conflicte armate în Somalia,
încălcând astfel dreptul internațional aplicabil; 
(e)          
sunt răspunzătoare de încălcări
ale dreptului internațional aplicabil în Somalia, implicând vizarea
civililor, inclusiv a copiilor și a femeilor, în situații de conflict
armat, inclusiv în crime și mutilări, violență sexuală
și bazată pe gen, atacuri împotriva școlilor și spitalelor,
precum și răpiri și strămutare forțată.”
Articolul 2
Prezentul regulament intră în vigoare în
ziua următoare publicării în Jurnalul Oficial al Uniunii Europene.
Prezentul regulament este obligatoriu
în toate elementele sale și se aplică direct în toate statele membre.
Adoptat la Bruxelles,
                                                                       Pentru
Consiliu
                                                                       Președintele
[1]               JO L 105, 27.4.2010, p. 1.
[2]               JO L 105, 27.4.2010, p. 17.
[3]               JO L 105, 27.4.2010, p. 1.
[4]               JO L …